2058 सालको जनगणना अनुसार यस जिल्लाको कूल जनसंख्या 3,92,604 रहेको छ जसमध्ये महिलाहरू 49.28 प्रतिशत छन्। 2064 सालको प्रक्षेपित तथ्याङ्क अनुसार यस जिल्लाको जनसंख्या 4,38,101 अनुमान गरिएको छ। यस जिल्लाको औसत बाषिर्क जनसंख्या बृद्धिदर 2.22 प्रतिशत रहेको छ जुन 48 सालको जनसंख्या वृद्धिको तुलनामा 0.34 प्रतिशतले घटेकोछ। एक परिवारमा सरदर 5.52 जना सदस्यहरू रहने गरेको तथ्याङ्कले देखाउछ।जनसंख्याको दृष्टिकोणले सबैभन्दा बढी जनसंख्या भएको गाविस छतिवन हो। यस गाविसको जनसंख्या 21,523 छ भने सबैभन्दा कम जनसंख्या भएको गाविस कोगटे हो जसमा 1,429 जना छन्। हेटौंडा नगरपालिकाको जनसंख्या 68,482 रहेको छ। नेपालको कूल जनसंख्याको 1.75 जनसाख्यिक योगदान यस जिल्लाको रहेको छ।